Diari Oficial de la Generalitat Valenciana


Sumari del DOGV 5116, del 18-10-2005 (2005/11556)

ACORD de 4 d'agost de 2005, de la Comissió Territorial d'Urbanisme de València, relatiu a la modificació puntual de les normes subsidiàries de Daimús.
------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11457


Data del document
:   04-08-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Daimús
    * pla d'urbanisme

ACORD de 4 d'agost de 2005, de la Comissió Territorial d'Urbanisme de València, relatiu a la modificació puntual de les normes subsidiàries de Daimús. [2005/X11053]
  
En relació amb l'expedient remés per l'Ajuntament de Daimús, referit a la modificació puntual de les normes subsidiàries d'aquest municipi, es ressalten els següents antecedents i fonaments jurídics:
  
Antecedents
  
U. El projecte es va sotmetre a informació i va ser publicat en el DOGV núm. 4824 de data 20 d'agost del 2004 i en el periòdic Levante de 6 d'agost de 2004.
  
Transcorregut el període d'exposició pública, (no consta certificat del secretari on s'acredite la presentació o no d'al·legacions), el projecte es va aprovar provisionalment per acord plenari de data 25 de novembre de 2004, i es va disposar traslladar l'expedient complet a la Comissió Territorial d'Urbanisme, a fi que s'aprove definitivament.
  
Dos. El projecte consta de memòria informativa i justificativa, diligenciada com cal i firmada per l'equip redactor, com també de plànols d'informació i ordenació diligenciats. S'observa que falta visar els plànols.
  
Tres. L'objecte de la modificació consistix a corregir l'alineació del carrer Francisco Pons, i augmentar, en conseqüència, l'amplària del viari, fins a 12 metres en tota la seua longitud. Amb la situació vigent es produïx una estrangulació del viari per la invasió de l'illa de cases objecte de modificació.
  
L'ordenació prevista en les normes subsidiàries del municipi de Daimús en l'àmbit objecte de la modificació, ?açò és, UE 2 P2, amb classificació de sòl com a urbà-, inclou dos illes residencials de baixa densitat del tipus A (BD-A), una semi'illa de cases residencial entre mitgeres (EM) i una zona enjardinada. Una de les illes de baixa densitat és la que envaeix l'alineació del carrer Francisco Pons. No obstant aquesta ordenació no té lògica urbanística en l'àmbit d'una àrea de nova urbanització.
  
La modificació proposada, reduïx uns 6 metres d'amplària total la illa de cases afectada, reduint, així mateix, la superfície amb ús lucratiu en un total de 345,77 m²s i augmentant, conseqüentment, la superfície total de la xarxa viària en els mateixos 345, 77 m²s. Aquesta reducció de superfície d'ús lucratiu implica reducció de l'edificabilitat de l'àmbit en 345, 77 m²t, atés que el coeficient d'edificabilitat de la zona residencial BD- A, conforme a les vigents normes subsidiàries és de 1m²t/m²s. Com a conseqüència de tot això l'aprofitament tipus de la unitat d'execució queda fixat ara en un total d'1,02742 m²t/m²s, l'inicialment previst és d'1,05186m²t/m²s.
  
La present modificació no afecta la normativa d'aplicació a les illes afectades, sinó exclusivament a l'alineació del vial.
  
Quatre. Durant la tramitació de l'expedient, no s'ha sol·licitat cap informe.
  
Cinc. Daimús compta amb normes subsidiàries revisades, aprovades definitivament per la Comissió Territorial d'Urbanisme en data 22 de desembre de 1993.
  
Sis. La Comissió Informativa de la Comissió Territorial d'Urbanisme de València, en la sessió del 28 de juliol de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. La documentació està completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU). No obstant això, falta visar els plànols adjunts al projecte, per la qual cosa ha d'esmenar-se aquest defecte formal.
  
Segon. La tramitació ha sigut correcta, conforme al que establix l'article 38, per remissió de l'article 55.1, LRAU.
  
Tercer. Quant al fons de l'assumpte, la modificació proposada complix amb les determinacions contingudes en l'article 40 LRAU.
  
L'interés públic es justifica per la millora del sistema viari consegüent a la modificació, sense que s'aprecie inconvenient legal que impedisca l'aprovació autonòmica.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Amb aquest fonament legal, la Comissió Territorial d'Urbanisme, en sessió celebrada el 4 d'agost de 2005, acorda: aprovar definitivament la modificació puntual de les normes subsidiàries de Daimús UE2-P2. El document que es presente per a ser visat davant del servei territorial ha de contindre el visat del col·legi professional corresponent.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).
  
València, 4 d'agost de 2005.- El secretari de la Comissió Territorial d'Urbanisme: Alvaro Aleixandre Ortí.